[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000009", "text": "Er bod oddeutu dwy ran o dair o wirfoddolwyr mewn lleoliadau\u2019r GIG a\u0302 diddordeb mewn gyrfa yn y maes iechyd a gofal, awgryma arolygon gwirfoddolwyr cynnar a gynhaliwyd gan Helpforce (Saesneg yn unig) nad oeddent, ar y cyfan, wedi dweud wrth unrhyw un yn eu mudiadau nac wedi cael rhywun yn gofyn ynghylch eu dyheadau gyrfaol. Yn ogystal a\u0302 hyn, roedd gan y clinigwyr yr ymgynghorwyd a\u0302 nhw ddiddordeb mewn datblygu gwirfoddoli, ond nid oedden nhw\u2019n gwybod sut i fynd ati."}, {"text_idx": "#000015", "text": "Roedd y rolau gwirfoddol yn cynnwys cyfarch y rheini a oedd yn dod i\u2019r clinigau a sgwrsio a\u0302 nhw, rhoi gwybodaeth, cymorth emosiynol a chyfeirio pobl yn o\u0302l yr angen a helpu i gymryd mesuriadau twf babanod."}, {"text_idx": "#000019", "text": "Gan weithio gyda phartneriaid cymunedol, mae\u2019r rhaglen ar gael i unrhyw un a\u0302 diddordeb mewn gyrfa o fewn lleoliad iechyd a gofal ac yn benodol, gall gynorthwyo\u2019r rheini heb gymwysterau, myfyrwyr Saesneg ail iaith, myfyrwyr cyrsiau iechyd a gofal, y rheini ag anableddau dysgu, pobl ddi-waith hy\u0302n a phobl eraill sy\u2019n wynebu heriau oherwydd eu profiadau bywyd."}, {"text_idx": "#000021", "text": "Gwelir gwirfoddoli fel y cam cyntaf, lle y gall unigolion symud ymlaen wedyn i ro\u0302l gyffredinol a\u0302 tha\u0302l, fel Cynorthwyydd Llesiant, unrhyw le o fewn yr ysbyty. A gall hyn, yn ei dro, arwain at amrywiaeth o lwybrau gyrfaol mwy ffurfiol."}, {"text_idx": "#000022", "text": "\u2018Gall cael profiad o wirfoddoli helpu pobl i ddewis pa yrfaoedd y gallant eu dilyn,\u2019 meddai Claire Jordan, Uwch-nyrs ym Mwrdd Iechyd Prifysgol Aneurin Bevan. \u2018Mae\u2019r bobl sy\u2019n dod i mewn i\u2019r wardiau nid yn unig yn gweld gwaith nyrs neu gynorthwyydd gofal iechyd, ond hefyd yn gweld sut mae porthorion, timau gweinyddol a thimau arlwyo yn gweithio. Mae cymaint o gyfleoedd i weld llawer o rolau gwahanol.\u2019"}, {"text_idx": "#000024", "text": "Cynnydd gwirfoddolwyr tuag at yrfaoedd yn y maes iechyd a gofal\nYmddygiad sefydliadol o ran gwirfoddoli\nProfiad defnyddwyr gwasanaethau sy\u2019n derbyn cymorth gan wirfoddolwyr"}, {"text_idx": "#000026", "text": "\u2018Gwnaeth y rhaglen alluogi\u2019r ymddiriedolaeth i ddatblygu math newydd o ro\u0302l wirfoddoli, gyda llawer mwy o ffocws ar yr ochr glinigol, ac mae ro\u0302l yr arweinydd clinigol wedi bod yn hanfodol. Mae\u2019r effaith gadarnhaol ar y gwasanaeth, y teuluoedd sy\u2019n defnyddio\u2019r gwasanaeth ac, yn bwysicach oll, ar y gwirfoddolwyr wedi bod yn drawiadol tu hwnt.\u2019"}, {"text_idx": "#000028", "text": "Yng ngharfan gyntaf y pum prosiect, gwnaeth bron 90% o\u2019r 33 o wirfoddolwyr a gwblhaodd y llwybr VtC gael cyflogaeth yn y sector iechyd a gofal (er enghraifft, fel technegydd labordy, gweithiwr gweithgareddau, cynorthwyydd gofal iechyd) neu fynd ymlaen i addysg/hyfforddiant pellach mewn gyrfaoedd iechyd a gofal (gan gynnwys nyrsio, seicoleg a seicotherapi)."}, {"text_idx": "#000029", "text": "Mae canfyddiadau positif eraill yn dod i\u2019r golwg, sy\u2019n ymwneud a\u0302 phrofiad cleifion, staff a gwirfoddolwyr o\u2019r rhaglenni."}, {"text_idx": "#000035", "text": "Yn y cyfamser, os oes gennych chi ddiddordeb mewn trafod sut gallai rhaglen gwirfoddoli i yrfa fod yn berthnasol i\u2019ch mudiad eich hun, neu os hoffech gadw mewn cysylltiad a\u0302 datblygiadau gwirfoddoli i yrfa yn rhywle arall, cysylltwch a\u0302 mi: fliddell@wcva.cymru."}, {"text_idx": "#000036", "text": "Mae canllaw gwasanaeth (Saesneg yn unig) hefyd wedi\u2019i gyhoeddi i\u2019ch helpu chi i fabwysiadu ac addasu\u2019r rhaglen VtC yn eich mudiad. (Bydd angen i chi gofrestru ar y wefan i gael mynediad ato)."}, {"text_idx": "#000038", "text": "Ewch i dudalen we Helplu Cymru, neu i dderbyn diweddariadau ar e-bost, cofrestrwch yma a dewiswch yr opsiwn \u2018gwirfoddoli iechyd a gofal\u2019."}]